حکاری ویلایتی‌نین شمدین‌لی سرحد بؤلگه‌سینده ترور تشکیلاتی پ.کا.کا-نین عضوو اولان 5 ترورچو ضررسیزلشدیریلیب.
میللی مودافعه ناظیرلیگی توییتر حسابیندا حکاری شمدین‌لی سرحد بؤلگه‌سینده ضررسیزلشدیریلن ترورچو سایی‌نین 5-ا یوکسلدیگینی آچیقلاییب.
میللی مودافعه ناظیرلیگی ترورلا موباریزه چرچیوه‌سینده عملیات‌لارین داوام ائتدیگینی بیلدیریب.
داوام ائدن عملیات نتیجه‌سینده 5 ترورچونون ضررسیزلشدیریلدیگی آچیقلانیب.
میللی مودافعه ناظیرلیگی "شمدین‌لی بالکایا‌لار بؤلگه‌سینده ضررسیزلش‌دیریلن 5 پ.کا.کا-لی ترورچونون درجیک بؤلگه‌سینده یول اینشاتیندا ایشله‌ین و ائوینه چؤرک آپارماق‌دان باشقا مقصدی اولمایان گوناه‌سیز ایشچی قارداش‌لاریمیزا هوجوم ائدن ترورچو قروپ‌دان اولدوغو معین ائدیلدی. شهید ایشچی‌لریمیزین قانی یئرده قالمادی، قالمایا‌جاق. بؤلگه‌دکی بوتون ترورچولارین ضررسیزلشدیریلمه‌سی اوچون عملیات‌لار داوام ائدیر" آچیقلاماسینی یاییب.
